Klub priateľov koní, n.o.,

Adresa: Mierová 11, 040 15 Košice – Šaca
Štatutárny zástupca: Silvia Menyhértová
IČO:45734879, DIČ:2023168576
mobil: 0905 229 543,  e-mail: sheila.arabela@gmail.com

 

Výročná správa
za rok 2023

	V Košiciach, dňa: 08.07.2024
A. Prehľad činností vykonávaných v kalendárnom roku 2023 s uvedením vzťahu k účelu založenia neziskovej organizácie

Podľa  štatútu našej neziskovej organizácie sme v roku 2023 poskytovali tieto verejno-prospešné služby.
V roku 2023 sme sa naďalej venovali  hiporehabilitácii detí s vážnym, kombinovaným (psycho-somatickým) zdravotným postihnutím (detskou mozgovou obrnou, autistické deti, deti s Downovým syndrómom). Novšie sa objavujú častejšie deti s hypokinetickým syndrómom. V roku 2023 sme v našom centre poskytli hendikepovaným deťom  172 hiporehabilitačných hodín. 
Hiporehabiltačný tím bol zložený dvoch hiporehabilitačných pracovníkov a hipológa. V tomto roku sme tím rozšírili o ďalšieho hiporehabilitanta aby sme zaistili lepšiu udržateľnosť našich projektov. Náš tím významne opäť doplnili  študenti Univerzity veterinárskeho  lekárstva a farmácie v Košiciach, Strednej zdravotníckej školy odbor fyzioterapia a  dobrovoľníci. Okrem toho poskytujeme prax pre študentov Strednej poľnohospodárskej školy v Barci. 
   Aktivity centra sú zamerané aj na   propagáciu zdravého štýlu života, športu, ako aj aktivitám venovaným proti nebezpečným návykom (drogy, alkoholizmus, tabakizmus, závislosť na počítačoch, gamblerstvo) a obezite. Spektrum rôznych aktivít v našom centre poskytuje  deťom a mladým ľuďom  rozumné alternatívy  pre voľný čas.  V rámci prevencie vážnych ochorení, respektíve odbúrania stresu majú mladí ľudia možnosť stráviť so svojimi rovesníkmi voľný čas, vymieňať si skúsenosti a pomôcť deťom s hendikepom.

Výber niektorých aktivít realizovaných mimo nášho centra v roku 2023.

19.05.2023 Vozenie, - hiporehabilitácia detí Mestská časť – Nad Jazerom, Košice 
22.05.2023 Akcia pre deti, Kaštieľ rodiny Semsey, Šaca
31.05.2023 Materská škôlka Čínska, Košice-Ťahanovce
01.06.2023 Materská škôlka Trebišovská, Košice
01.06.2023 Materská škôlka Malá Ida
03.06.2023  Akcia pre deti- Veľká Ida,  Park pri Kaštieli
03.06.2023  Mestská časť – Nad Jazerom, Košice
04.06.2023  Akcia pre deti- Košice- Pereš
10.06.2023  Akcia pre deti, Hotel pre zvieratá Biely tesák
15.06.2023 Materská škôlka Havanská, Košice- Ťahanovce
23.06.2023  Základná škola Hroncová, Košice 
03.08.2023 Detský tábor V harmónii
07.08.2023 Detský tábor Stonožka
08.08.2023 Detský tábor Stonožka
19.08.2023 Akcia pre deti Čečejovce
24.08.2023 Detský tábor Myšičky
29.08.2023 Akcia pre deti, Košice-Šaca, ihrisko
02.09.2023 Orieškiáda, Košice, areál Anička

Prepravník na kone získaný v minulom roku sme aktívne využívali najmä pre aktivity mimo nášho centra.

   Aj v roku 2023 sme  propagovali ekologické hospodárenie a triedenie odpadov. V rámci ktorého zapájame mladých ľudí aj do pestovania krmovín s kvalitou BIO.
   Okrem toho sme poskytli  základné poznatky  o ošetrovaní a chove koní ďalším  návštevníkom so záujmom aktívnejšie sa venovať nielen jazdeckému športu ale aj chovu veľkých hospodárskych zvierat.

Periodické aktivity orientované na udržanie a zlepšenie kvality služieb
•	Servis automatických napájačiek
•	Obnova oplotenia.
•	Vykonali sme pravidelné deratizačné, dezinfekčné a desinsekčné opatrenia
•	Prebehol pravidelný vakcinačný a antiparazitárny program koní  a ďalších zvierat

 V roku 2023 sme pripravili aj plány rozvoja neziskovej organizácie na rok 2024.
Dôležitým cieľom v roku 2024 bude zaobstarať novšie auto na ťahanie prívesu, aby sme mohli naše služby poskytnúť aj klientom vo vzdialenejších lokalitách. 

Ďalšie pravidelné aktivity:

   Stále spolupracujeme aj s lesným hospodárstvom katastra v rámci protipožiarneho dohľadu v okolitej prírode, čo má veľký význam pre zachovanie ekosystému. V roku 2023 sme nezaznamenali ani jeden prípad vypaľovania porastu, či opusteného aktívneho ohniska.

V roku 2023 sme sa snažili prispieť aj k zníženiu výskytu odpadu v okolitej prírode. V tomto roku sme hlásili len sporadický výskyt uloženia odpadu vo voľnej prírode.
	
   Obľube sa stále teší aj prezentácia fotografií okolitej prírody, koní a hiporehabilitačných hodín s cieľom popularizovať našu činnosť a budovať vzťah k našej planéte. Pravidelná aktualizácia aktivít je sprístupnená aj na facebooku.
		
B.  Zmeny a nové zloženie orgánov neziskovej organizácie, ku ktorým došlo v priebehu  roku 2023. 
		
V roku 2023 nedošlo k zmenám v zložení  orgánov neziskovej organizácie a nedošlo ani k novému zloženiu orgánov neziskovej organizácie. 

Ďalšie údaje určené správnou radou. 
Správnou radou neboli určené žiadne ďalšie údaje. 

V Košiciach, 08.07.2024			

Štatutárny zástupca: Silvia Menyhértová